**OТЧЕT ЗА ДЕЙНОСТТА**

**НА НАРОДНО ЧИТАЛИЩЕ „НАУКА – 1899“**

**СЕЛО КОСТЕЛ ЗА 2022 ГОДИНА**

Целите на народните читалища са да задоволяват  
потребностите на гражданите, свързани със:  
развитие и обогатяване на културния живот, социалната  
и образователната дейност в населеното място, където осъществяват дейността си, запазване на обичаите и традициите на българския народ,  
възпитаване и утвърждаване на националното самосъзнание.

Броят на жителитe в село Костел са 44 по постоянен адрес и 78 по настоящ адрес.

Регистрираните читалищни членове са 50.

Библиотеката към читалището е с площ 20 кв.м. и разполага с 6047 библиотечни единици с образователен характер.

През 2022г. заетите книги от библиотеката са 72 от 35 читатели.

Абонамент за периодични издания -„Еленска трибуна“ и спонсорирани от Община Елена регионални вестници „Борба“ и „Янтра днес“.

През 2022 год. НЧ „Наука – 1899” село Костел насочи дейността си към изпълнения на плана си, предоставен на Община Елена както следва:

Отпразнуване на Бабин ден, в който участва най – възрастната жена на селото. Празникът премина с много веселие и закачки.

През февруари е поменът на загиналите през войните костелчани, ден, в който от десетилетия се почита паметта на героите от Костел, дали живота си за свободата на България. Поднасяме венец пред паметните плочи на загиналите за освобождението на България. Приготвяме и раздаваме на присъстващите на помена хляб и жито, и се поменават поименно имената на тримата опълченци и четиридесет и деветимата загинали във войните.

За първи март от читалището бяха закичени с мартеници за здраве живущите в селото, почетени и уважени бяха и самодейците от селото.

За осми март -денят на жената беше организирано тържество с поздравления за майката и жената. Всяка жена се постарала да приготви почерпка за празника, с веселие, раздумки и много настроение премина празника.

През август 14 дни Детската Балетна Академия направи своите репетиции в салона на читалището.

На традиционния събор на селото“Довиждане до следващото лято“ през месец август с участието на Оркестър „Патриот“ на площада се събраха над 130 човека, виха се хора, пяха се песни, поздравяваха се и се събраха близки и познати да споделят своите преживявания през годината.

На Димитровден - храмовия празник на село Костел беше отслужена в църквата празнична литургия и раздаден курбан за здраве.

Читалището взе участие с кулинарна изложба в организирания от Община Елена „Празник на Еленския бут“.

Към читалището е певческа група „Балкански звуци“, която тази година нямаше изяви.

По програма Пиро - Елена сме заявили подмяна на дограмата на читалището, която е силно амортизирана и в голямата си част прозорците са заковани с пирони.

Застроената площ на сградата на читалището е 250 кв.м.

Читалищният салон е 100 кв.м. с 80 седящи места, актьорската стая е 25 кв.м. с 15 седящи места, балконът е 50 кв.м. с 37 седящи места.

Предстои през 2023 година да се направи ремонт на покрива на читалището, който е силно компрометиран и се нуждае от препокриване, подмазване на комините, подмяна на мартаци и улуци.

Необходимо е да се шпаклова и измаже едната стена на библиотеката.

В актьорската стая таванът подлежи на цялостен ремонт и боядисване на стените.

Бюджетът от Община Елена за 2022г. е 6187 лв.

Приходите на Читалището са от субсидията на Община Елена и членски внос в размер на 50 лв.

В заключение пожелавам на всички здрава, успешна и ползотворна 2023г.

Председател:………………..

/Донка Златева/

Секретар:……………………

/Райна Цвяткова/